CELEX: E2016P0002
Language: el
Date: 2016-02-23 00:00:00
Title: Προσφυγή που ασκήθηκε στις 23 Φεβρουαρίου 2016 από τον Dr. Gerhard Spitzer κατά της Εποπτεύουσας Αρχής της ΕΖΕΣ (Υπόθεση Ε-2/16)

22.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/34
            
         Προσφυγή που ασκήθηκε στις 23 Φεβρουαρίου 2016 από τον Dr. Gerhard Spitzer κατά της Εποπτεύουσας Αρχής της ΕΖΕΣ
   (Υπόθεση Ε-2/16)
   (2016/C 347/06)
   Στις 23 Φεβρουαρίου 2016 ασκήθηκε προσφυγή κατά της Εποπτεύουσας Αρχής της ΕΖΕΣ ενώπιον του Δικαστηρίου της ΕΖΕΣ από τον Dr. Gerhard Spitzer, εκπροσωπούμενο από τον Antonius Falkner, δικηγόρο, Lettstrasse 18, FL-9490 Vaduz.
   O προσφεύγων ζητεί από το Δικαστήριο της ΕΖΕΣ:
   
               1.
            
            
               να ακυρώσει την απόφαση 425/15/COL της Εποπτεύουσας Αρχής της ΕΖΕΣ της 25ης Νοεμβρίου 2015 και
            
         
               2.
            
            
               να διατάξει την Εποπτεύουσα Αρχή της ΕΖΕΣ να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Ο προσφεύγων, Dr. Gerhard Spitzer, είναι Αυστριακός υπήκοος, κατοικεί στη Νότια Αφρική και είναι πελάτης της LLB AG, εταιρίας με πλειοψηφική συμμετοχή του Πριγκιπάτου του Λιχτενστάιν, από τις αρχές της δεκαετίας του 1990.
            
         
               —
            
            
               Η υπόθεση αφορά αίτηση ακύρωσης απόφασης της Εποπτεύουσας Αρχής της ΕΖΕΣ να θέσει στο αρχείο υπόθεση καταγγελίας κατά του Λιχτενστάιν σχετικά με τη μη τήρηση και μη ορθή εφαρμογή της οδηγίας 2002/47/ΕΚ.
            
         
               —
            
            
               Ο προσφεύγων ισχυρίζεται ότι η Εποπτεύουσα Αρχή της ΕΖΕΣ είχε την υποχρέωση να κινήσει την επίσημη διαδικασία έρευνας σχετικά με την παράλειψη του Λιχτενστάιν να τηρήσει και να εφαρμόσει ορθά την οδηγία 2002/47/ΕΚ και, παραλείποντας να το πράξει, η Εποπτεύουσα Αρχή της ΕΖΕΣ παραβίασε τα δικαιώματα του προσφεύγοντος.